CELEX: 62019TN0386
Language: hu
Date: 2019-06-24 00:00:00
Title: T-386/19. sz. ügy: 2019. június 24- én/benyújtott kereset — CQ kontra Számvevőszék

26.8.2019   
            
            
               HU
            
            
               Az Európai Unió Hivatalos Lapja
            
            
               C 288/55
            
         
      2019. június 24- én/benyújtott kereset — CQ kontra Számvevőszék
      (T-386/19. sz. ügy)
      (2019/C 288/68)
      Az eljárás nyelve: francia
      
         Felek
      
      
         Felperes: CQ (képviselő: L. Levi ügyvéd)
      
         Alperes: Európai Számvevőszék
      
         Kérelmek
      
      A felperes azt kéri, hogy a Törvényszék:
      
                  —
               
               
                  állapítsa meg. hogy a jelen kereset elfogadható és megalapozott, ideértve az abban foglalt jogellenességi kifogást;
               
            
                  —
               
               
                  következésképpen:
                  
                              —
                           
                           
                              semmisítse meg a Számvevőszék főtitkárának a 2019. április 11-i, 2019. április 15-én közölt határozatát, amely egy 153 407,58 eurós összeget jogalap nélküli kifizetésnek minősít, és amely elrendeli e 153 407,58 eurós összegnek (valamint 2019. május 31-től kezdődően annak 3,5%-os kamatának) a megtérítését;
                           
                        
                              —
                           
                           
                              szükség esetén semmisítse meg a Számvevőszék számvitelért felelős tisztviselőjének 2019. június 4-i és június 7-i határozatát;
                           
                        
                              —
                           
                           
                              következésképpen kötelezze az alperest arra, hogy térítsen vissza 153 495,84 eurót (153 407,58 euró [főösszeg] és a felperesnek betudható késedelem miatt 88,26 euró kamat), valamint ezenfelül a teljes visszafizetésig fizessen meg 3,5%-os késedelmi kamatot;
                           
                        
                              —
                           
                           
                              kötelezze az alperest az elszenvedett nem vagyoni kár megtérítésére;
                           
                        
                              —
                           
                           
                              az alperest kötelezze valamennyi költség viselésére.
                           
                        
            
         Jogalapok és fontosabb érvek
      
      Keresetének alátámasztása érdekében a felperes hat jogalapra hivatkozik.
      
                  1.
               
               
                  Az első jogalap az Európai Csalás Elleni Hivatal (OLAF) vizsgálatának és végső jelentésének a szabálytalanságán alapul.
               
            
                  2.
               
               
                  A második jogalap először is azon alapul, hogy az alperes nem gyakorolta a különösen engedélyezésre jogosultként fennálló mérlegelési jogköreit, másodszor az alperesnek a felperessel szembeni vádak bizonyítására vonatkozó kötelezettségének a megsértésén, és harmadszor az alperes indokolási kötelezettségének a megsértésén.
               
            
                  3.
               
               
                  A harmadik jogalap az észszerű határidő megsértésén alapul.
               
            
                  4.
               
               
                  A negyedik jogalap a jogbiztonság és a bizalomvédelem elvének a megsértésén, valamint nyilvánvaló mérlegelési hibákon alapul.
               
            
                  5.
               
               
                  Az ötödik jogalap azon jogi elv megsértésén alapul, amely szerint a büntetőeljárás felfüggeszti a közigazgatási eljárást.
               
            
                  6.
               
               
                  A hatodik jogalap az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom rendelet (HL 2012. L 298., 1. o.) 75. cikkének a megsértésén, vagy az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendelet (HL 2018. L 193., 1. o.; helyesbítés: HL 2019. L 60., 36. o.) 84. cikkének a megsértésén alapul.